b'\n_START_ARTICLE_\n26. prosinca u Domovinskom ratu\n_START_PARAGRAPH_\nDomovinski rat po nadnevcima: 26. prosinca u Domovinskom ratu._NEWLINE_1990._NEWLINE__NEWLINE_- Na Sve\xc4\x8danoj sjednici Skup\xc5\xa1tine Republike Slovenije progla\xc5\xa1eni i slu\xc5\xbebeni rezultati plebiscita, kojim je slovenski narod odlu\xc4\x8dio da Slovenija od sad postaje samostalnom i nezavisnom dr\xc5\xbeavom._NEWLINE_1991._NEWLINE__NEWLINE_- U Zagrebu odr\xc5\xbeano prvo bo\xc5\xbei\xc4\x87no slavlje Hrvatske vojske. Ministar obrane Gojko \xc5\xa0u\xc5\xa1ak apelirao na slogu Hrvata._NEWLINE__NEWLINE_- Zra\xc4\x8dna opasnost ozna\xc4\x8dena u 11 hrvatskih gradova._NEWLINE_- Otkriven \xc4\x8detni\xc4\x8dki masakr u zaselku Marinovi\xc4\x87i iz sela Bru\xc5\xa1ka kod Benkovca. Ubijeno je deset osoba u dobi od 20 do 70 godina. - U Jo\xc5\xa1evici kod Gline \xc4\x8detnici ubili 21 Hrvata. - Zauzeta \xc4\x8detni\xc4\x8dka upori\xc5\xa1ta u okolici \xc5\xa0ibenika: \xc4\x8cista Mala, Dragi\xc5\xa1i\xc4\x87i i Gradina._NEWLINE_1992._NEWLINE__NEWLINE_- Predsjednik dr. Franjo Tu\xc4\x91man primio u Predsjedni\xc4\x8dkim dvorima u Zagrebu ministra vanjskih poslova BiH Harisa Silajd\xc5\xbei\xc4\x87a sa suradnicima, radi dogovora o predstoje\xc4\x87im sastancima u \xc5\xbdenevi i problemima izbjeglica._NEWLINE__NEWLINE_- Na podru\xc4\x8dju pod kontrolom UNPROFOR-a u Isto\xc4\x8dnom sektoru ubijeno vi\xc5\xa1e od 600 Hrvata, a vi\xc5\xa1e tisu\xc4\x87a protjerano. Molimo vas da utje\xc4\x8dete da bi se Vanceov plan pomaknuo s mrtve to\xc4\x8dke, zatra\xc5\xbeio pri susretu u Osijeku predsjednik Izvr\xc5\xa1nog vije\xc4\x87a toga grada Branimir Glava\xc5\xa1 od ruskog ambasadora Leonida Kerestedijanca._NEWLINE_1993._NEWLINE_- Podatak o 10.000 prognanih Srba iz Vinkovaca, koji samozvane vlasti iz UNPA podru\xc4\x8dja \xc5\xa1alju Boutrosu Ghaliju i Vije\xc4\x87u sigurnosti, \xc4\x8dista je la\xc5\xbe, odgovaraju vinkova\xc4\x8dki \xc4\x8delnici, jer prema popisu iz 1994. godine, u Vinkovcima je od 35.347 stanovnika bilo 28.650 Hrvata a Srba svega 3.763, manje od 12 posto._NEWLINE_1994._NEWLINE__NEWLINE_- U prepunoj zagreba\xc4\x8dkoj katedrali pono\xc4\x87nu misu na Bo\xc5\xbei\xc4\x87 predvodio zagreba\xc4\x8dki nadbiskup kardinal Franjo Kuhari\xc4\x87, a na misi bili predsjednik dr. Franjo Tu\xc4\x91man, ministri, saborski zastupnici i \xc4\x8dlanovi diplomatskog kora._NEWLINE_- U akciji HVO-a uo\xc4\x8di Bo\xc5\xbei\xc4\x87a sprije\xc4\x8den srpski proboj obrane na livanjsko-grahovskom boji\xc5\xa1tu i tom prigodom oslobo\xc4\x91ena 43 banjalu\xc4\x8dka Hrvata i Muslimana koje su Srbi ispred sebe dr\xc5\xbeali kao robove i \'\xc5\xbeivi \xc5\xa1tit\'._NEWLINE_ - Carter samo produbljuje sukobe, napisala istaknuta kolumnistica Georgie Anne Geyer u "Washington Postu", sa\xc5\xbeimaju\xc4\x87i gledi\xc5\xa1ta koja prevladavaju u ameri\xc4\x8dkom glavnom gradu._NEWLINE_1995._NEWLINE__NEWLINE_- Blagdan Bo\xc5\xbei\xc4\x87 sve\xc4\x8dano proslavljen u cijeloj Hrvatskoj._NEWLINE__NEWLINE_- Vlada BiH utvrdila da je za obnovu u sljede\xc4\x87e tri, \xc4\x8detiri godine potrebno 51 milijarda dolara._NEWLINE__NEWLINE_- U Posu\xc5\xa1ju obavljena sve\xc4\x8dana primopredaja du\xc5\xbenosti s dosada\xc5\xa1njeg na\xc4\x8delnika Glavnog sto\xc5\xbeera HVO-a general bojnika Tihomira Bla\xc5\xa1ki\xc4\x87a na general bojnika \xc5\xbdivka Budimira._NEWLINE__NEWLINE_- Armija BiH i snage bosanskih Srba razmijenile 245 ratnih zarobljenika._NEWLINE__NEWLINE_- Predsjednik SAD Bill Clinton uputio bo\xc5\xbei\xc4\x87nu poruku naciji, u kojoj se posebno obratio predstavnicima ameri\xc4\x8dkih oru\xc5\xbeanih snaga, medu ostalim, rekav\xc5\xa1i im: "Va\xc5\xa1a misija mira i dobre volje u Bosni podsje\xc4\x87a nas na to \xc5\xa1to ovo doba godine zna\xc4\x8di za ljude \xc5\xa1irom svijeta"._NEWLINE_1996._NEWLINE_- Moneta RH - hrvatska kuna, stigla u hrvatsko Podunavlje: u svojoj "skup\xc5\xa1tini" lokalni Srbi prihvatili da \xc4\x87e se ubudu\xc4\x87e dio javnih slu\xc5\xbebi financirati kunama.'